Document ID: 32006R2030

UREDBA KOMISIJE (ES) št. 2030/2006
z dne 21. decembra 2006
o spremembi uredb (ES) št. 1607/2000, (ES) št. 1622/2000 in (ES) št. 2729/2000 v zvezi z vinskim sektorjem zaradi pristopa Bolgarije in Romunije k Evropski uniji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) ter zlasti členov 58, 46(1) in 72(4) Uredbe,
ob upoštevanju naslednjega:
(1)
V Prilogi IV k Uredbi Komisije (ES) št. 1607/2000 z dne 24. julija 2000 o podrobnih pravilih za izvajanje Uredbe Sveta (ES) št. 1493/1999 o skupni ureditvi trga za vino, zlasti naslova v zvezi s kakovostnim vinom, proizvedenim na določenem proizvodnem območju (2), so navedena kakovostna peneča vina pdpo, katerih osnovno vino ima lahko alkoholno stopnjo manj kakor 9,5 % vol. Navedeno prilogo je treba spremeniti, da se vključijo vina, proizvedena v Romuniji.
(2)
Priloga XIII k Uredbi (ES) št. 1622/2000 z dne 24. julija 2000 o določitvi nekaterih podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino in vzpostavitvi kodeksa Skupnosti na področju enoloških postopkov in obdelav (3) vsebuje odstopanja glede vsebnosti hlapne kisline v vinu, določene v točki 1 dela B Priloge V k Uredbi (ES) št. 1493/1999. Navedeno prilogo je treba spremeniti zaradi pristopa Romunije.
(3)
Člen 11(2) Uredbe Komisije (ES) št. 2729/2000 z dne 14. decembra 2000 o določitvi podrobnih pravil za izvajanje nadzora v vinskem sektorju (4) določa najmanjše število vzorcev, ki se vsako leto jemlje za banko podatkov za rezultate analiz iz člena 10 navedene uredbe. Po pristopu Bolgarije in Romunije je treba določiti število vzorcev, ki se bo jemalo za navedeni državi.
(4)
Uredbe (ES) št. 1607/2000, (ES) št. 1622/2000 in (ES) št. 2729/2000 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Priloga IV k Uredbi (ES) št. 1607/2000 se nadomesti z besedilom iz Priloge k tej uredbi.
Člen 2
V Prilogi XIII k Uredbi (ES) št. 1622/2000 se doda naslednja točka (o):
„(o)
za romunska vina:
-
25 miliekvivalentov na liter za kakovostna vina pdpo, ki izpolnjujejo zahteve za oznako DOC-CT;
-
30 miliekvivalentov na liter za kakovostna vina pdpo, ki izpolnjujejo zahteve za oznako DOC-CIB.“
Člen 3
V členu 11(2) Uredbe (ES) št. 2729/2000 se drugi pododstavek nadomesti z naslednjim besedilom:
„-
30 vzorcev v Bolgariji,
-
20 vzorcev na Češkem,
-
200 vzorcev v Nemčiji,
-
50 vzorcev v Grčiji,
-
200 vzorcev v Španiji,
-
400 vzorcev v Franciji,
-
400 vzorcev v Italiji,
-
10 vzorcev na Cipru,
-
4 vzorci v Luksemburgu,
-
50 vzorcev na Madžarskem,
-
4 vzorci na Malti,
-
50 vzorcev v Avstriji,
-
50 vzorcev na Portugalskem,
-
70 vzorcev v Romuniji,
-
20 vzorcev v Sloveniji,
-
15 vzorcev na Slovaškem,
-
4 vzorci v Združenem kraljestvu.“
Člen 4
Ta uredba začne veljati pod pogojem, da začne veljati Pogodba o pristopu Bolgarije in Romunije, ter z dnem začetka njene veljavnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. decembra 2006

Labels: 17
7
6
18
15